سەرچەوەگە ئەرا ئاژانس شەفەق نیوز وت: ژنیگ لەناو تەمەن سی ساڵان وەگولەی شویەگەی وە هەڵە زەخمدار بوی لەناو ماڵەگەی لە قەزای رفاعی باکوور پارێزگاگە، هەنار شویەگەی خوازیە تەقە لە دزیگ بکەێد کە هاتیە لەناو ماڵەگەی دژی بکەێد،  ژنەگەی تویش گولەگە هاتیە.
وتیش؛ ئەو ژن زەخمدارە ئەرا خەسخانە بریا، و لێکۆڵینەوە لە رویداوەگە واز کریا.
هەرلیوا، سەرچەوەگە وتیش؛ دوو کەس نەناسیای چینەسە ناو بەنزینخانەیگ لەبان جادەی گشتی ناوەین قەلعەت سوکەر و فەجر لە پارێزگاگە، و کراکارەیل ناو بەنزینخانەگە وەپەت بەسانەسەو، و دەسکردنە دزیکردن گەنجینەی بەنزینخانەگە و کامیرایل چەودیاری و تفەنگ پاسەوانەیل و پویل فرەیگ.
